Fazao Malfakassa Ɔman Mmoa Yɛmmea

Fazao Malfakassa Ɔman Mmoa Yɛmmea yɛ ɔman mmɔnten so atrae abiɛsa (3) a ɛso sen biara wɔ Togo, afoforo no ne Kéran ne Fosse aux Lions . Ɛwɔ Kara Mantam ne Centrale Mantam ntam wɔ nsuten a ɛyɛ mmepɔw fa bi mu, na ɛyɛ Ghana hye no fa. Aban maa Fondation Franz Weber tumi sɛ wɔnhwɛ abɔnten so atrae no so mfeɛ aduonu nnum (25), ɛfirii aseɛ wɔ afe 1990 na ɛbaa awieeɛ wɔ afe 2015.

Wɔde sii hɔ wɔ 1975 mu denam kwae abien (2) a wɔakora so a wɔyɛe wɔ 1951 mu a wɔde kaa ho no so: Fazao (kilomita ahinanan 1,620 (630 sq mi) ) ne Malfakassa ( kilomita ahinanan 300 (120 sq mi) ). Kwae Classée Du Fazao na kwae no mu abɔde a nkwa wom dodow no ara wɔ, bere a nsrahwɛfo kɔ nantew wɔ Malfacassa Zone de Chasse nkoko a abotan wɔ so no so. Asase no yɛ "savanna kwae ... gallery kwae gyinabea pa ..., submontane kwae ne nkoko atifi a sare akata so."

Mprempren wɔresusuw beae no ho sɛ wɔde bɛka Wiase Agyapade a wɔahyehyɛ a ɛkyerɛ mmeae a "amansan nyinaa bo a ɛda nsow" ma wiase no ho. Wɔde saa beae yi kaa UNESCO Wiase Agyapade (UNESCO World Heritage Tentative List) a Wɔahyɛ Da a Wɔahyehyɛ no ho wɔ January 8, 2002, wɔ Mixed (Cultural + Natural) category mu.

 Mmoa Ahorow a ɛwɔ hɔ 
Wɔ 1990 mu no, na asono abu so wɔ Togo atifi fam apuei. Esiane sɛ na ɔman no ayɛ basaa wɔ 1990 mfe no mfiase nti, abɔmmɔ a wɔbɔ no bɛyɛɛ ɔhaw kɛse. Eduu afe 2007 no, na nnipa dodow so atew ma wɔayɛ nkaefo wɔ abɔnten so atrae hɔ. Wɔbuu akontaa sɛ asono dodoɔ a wɔwɔ abɔnten so no bɛyɛ 50 wɔ afe 2003. Abɔnten so atrae no yɛ mmeae abien a ɛwɔ Togo a ɛwɔ CITES Asono a Wokum Wɔn a Mmara Mma Ho Dwumadi Nhyehyɛe a Wɔhwɛ So (Monitoring of Illegal Killing of Elephants Program) no mu biako.

Nnomaa ahodoɔ a wonim wɔn nyinaa yɛ 244, sɛdeɛ ɛteɛ wɔ afe 2008 mu, nanso ɛbɛyɛ sɛ pii wɔ hɔ.

Antelope ahorow a ɛwɔ abɔnten so, a egyina 1984 wim nhwehwɛmu so no bi ne:

 Wuram adowa bushbuck
 Adowa a yɛ frɛ no Maxwell (Maxwell's duiker)
 Adowa a ne ho yɛ kɔkɔɔ (red-flanked duiker) (bɛyɛ 450) 
 Adowa a frɛ no bay (bay duiker)
 Adowa a n’akyi yɛ akokɔsrade (yellow-backed duiker)
 Adowa a ne ho yɛ fitaa (grey duiker) - (bɛyɛ 450) .
 nsu mu adowa (waterbuck) - (bɛyɛ 450) .
 Buffon kob ( Kobus kob kob ) (bɛyɛ sɛ 3200) .
 Adowa a yɛ frɛ no roan (roan antelope) - (bɛyɛ 200) .
 Atɔe fam adowa (western hartebeest) ( bɛyɛ 100) .
 Adowa a wɔfrɛ no oribi (oribi)

 Nsɛm a wɔde gyinaa so